Държавен вестник, бр. 66, 2015 г., стр. 72

СТР.  72	
Д Ъ Р Ж А В Е Н  В Е С Т Н И К 	
БРОЙ  66
проверявания период, съдия, прокурор или 
следовател.
(4) Контролните проверки се извършват 
след комплексна или тематична проверка, при 
които са дадени препоръки за преодоляване 
на констатирани негативни практики.
(5) Инспекторатът приема методики и 
стандарти за извършване на проверките.
Чл. 53. (1) Непосредствено след приемането 
на годишната програма чрез жребий, гаран-
тиращ случайното разпределение, главният 
инспектор в присъствието на всички инспек-
тори определя конкретния орган на съдебната 
власт, който ще бъде проверяван, както и 
екипите, които ще извършват проверката. 
(2) Проверките могат да се извършват и 
от повече от един екип.
Чл. 54. След определяне на екипите глав-
ният инспектор възлага извършването на 
проверката със заповед, която съдържа:
1. органа на съдебната власт, съдията, 
прокурора или следователя, който ще бъде 
проверяван, вида, задачите и срока за из-
вършване на проверката;
2. името на проверяващия по чл. 56, ал. 2 
ЗСВ; 
3. поименния състав на експертите, които 
го подпомагат;
4. срока за съставяне на акта за резулта-
тите от проверката.
Чл. 55. (1) След като проверката бъде за-
вършена, екипът изготвя акт за резултатите от 
проверката, който се подписва от инспектора.
(2) В акта се посочват заповедта за въз-
лагане на проверката, органът на съдебната 
власт, респ. съдията, прокурорът или следо-
вателят, който е проверяван, видът, задачите, 
периодът и обхватът на проверката, името на 
проверяващия инспектор и експертите, които 
го подпомагат, констатациите от извършва-
ната проверка, изводи, и при необходимост, 
препоръки и срок за изпълнението им.
(3) Към акта за резултатите от проверката 
се прилагат документите, изискани и предос-
тавени за проучване, както и тези, съставени 
в хода на проверката.
Чл. 56. (1) Актът се предоставя на админи-
стративния ръководител на съответния орган 
на съдебната власт на хартиен и електронен 
носител.
(2) Актът за резултатите от проверката се 
връчва на съдия, прокурор, следовател или 
заместник на административния ръководител 
от проверявания орган на съдебната власт, 
когато съдържа констатации за неговата ра-
бота и препоръка да се направи предложение 
за налагане на дисциплинарно наказание.
(3) Получаването на акта за резултатите 
от проверката се удостоверява с обратна раз-
писка, уведомление за връчване от куриерска 
служба или писмена разписка от лицата по 
ал. 1 и 2, в която са посочени датата на по-
лучаване и имената на получателя на акта.
(4) Когато връчването на акта на съдия, 
прокурор или следовател се извършва чрез 
административния ръководител, той уведо-
мява Инспектората за начина и датата на 
връчване на акта на всеки съдия, прокурор 
или следовател, което удостоверява със съ-
ответен документ. 
(5) Административният ръководител, съ-
дията, прокурорът или следователят могат 
в 7-дневен срок от датата на връчването на 
акта да направят възражение пред главния 
инспектор. 
(6) Актът или изготвеният въз основа на 
констатациите в него сигнал или предложение 
се изпращат на горестоящия администрати-
вен ръководител, на Висшия съдебен съвет, 
на други държавни органи и органи на съ-
дебната власт след изтичането на срока по 
ал. 5 и произнасянето на главния инспектор 
по постъпилите възражения.
(7) Административният ръководител уве-
домява главния инспектор за изпълнението 
на препоръките, ако има такива, в срока, 
определен в акта за резултатите от проверката.
Чл. 57. По възраженията, касаещи конста-
тации или дадени препоръки в акта, главният 
инспектор се произнася с мотивирано решение 
в разумен срок.
Чл. 58. (1) Ако възражението на лицата по 
чл. 56, ал. 1 и 2 във връзка с констатациите 
за допуснати дисциплинарни нарушения не 
бъде уважено, предложението за налагане на 
дисциплинарно наказание се изпраща:
1. до административния ръководител на 
съответния орган на съдебната власт, когато 
се предлага образуване на дисциплинарно 
производство по реда на чл. 311, т. 1 във 
връзка с чл. 308, ал. 1, т. 1 и 2 ЗСВ; 
2. до Висшия съдебен съвет, когато се 
предлага образуване на дисциплинарно про-
изводство по реда на чл. 311, т. 2 във връзка 
с чл. 308, ал. 1, т. 3 – 6 ЗСВ. 
(2) Предложението за налагане на дисци-
плинарно наказание по ал. 1, т. 1 се изпраща 
на административния ръководител от инспек-
тора, подписал акта.
(3) Предложението по ал. 1, т. 2 за нала-
гане на дисциплинарно наказание се приема 
на заседание на Инспектората и се внася във 
Висшия съдебен съвет от главния инспектор.
(4) Главният инспектор или определен от 
него инспектор може да участва в произ-
водството пред дисциплинарния състав на 
Висшия съдебен съвет.
Чл. 59. Инспекторатът може да обжалва 
решението на Висшия съдебен съвет при 
условията на чл. 323 ЗСВ.